Diari Oficial de la Generalitat Valenciana


Sumari del DOGV 3041, del 23-07-1997 (1997/8754)

RESOLUCIÓ de 21 d'abril de 1997, del director general d'Interior, per la qual s'acorda l'extinció de la Fundació Hospital de Pobres Sacerdots i Dots de la Nostra Senyora de la Seu, i la corresponent inscripció en el Registre de Fundacions de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8754


Data del document
:   21-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 d'abril de 1997, del director general d'Interior, per la qual s'acorda l'extinció de la Fundació Hospital de Pobres Sacerdots i Dots de la Nostra Senyora de la Seu, i la corresponent inscripció en el Registre de Fundacions de la Comunitat Valenciana.  
Vist l'expedient d'extinció de la Fundació Hospital de Pobres Sacerdots i Dots de la Nostra Senyora de la Seu de València, resulten els següents,  
Fets  
1. El dia 26 d'abril de 1996, el senyor Carlos Piles Chust, com a patró de la Fundació, va presentar un escrit en què sol·licitava l'extinció de la Fundació Hospital de Pobres Sacerdots i Dots de la Nostra Senyora de la Seu. L'esmentada sol·licitud es basa en la impossibilitat d'aconseguir el fi fundacional per tenir un patrimoni exigu. Es proposa per part de la Fundació que el destinatari dels béns i drets resultants de la liquidació siga l'entitat Montepío del Clero Valentino de Previsión Social.  
La Fundació Hospital de Pobres Sacerdots i Dots de la Nostra Senyora de la Seu va ser classificada com de beneficència particular el 5 de maig de 1945 pel Ministeri de la Governació. Els fins de la mencionada institució eren atendre sacerdots malalts i dotar orfes pobres  
El patrimoni de la Fundació, segons ordre de classificació, consistia en un edifici fundacional, anomenat Hospital de la Seu i en una quantia invertida en deute perpetu, que en l'actualitat ascendeix a 330.000 pessetes.  
Fonaments jurídics  
I. Aquesta Direcció General és competent per a la tramitació i resolució del present expedient en virtut d'allò que s'ha disposat en el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.  
II. En l'article 29 c) de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, s'estableix que les fundacions s'extingiran quan siga impossible la realització del seu fi fundacional; per a això, d'acord amb allò disposat en l'article 30 p2 del mateix text legal, serà necessari l'acord del patronat.  
III. A causa de la nul·la liquiditat i rendibilitat del patrimoni, és impossible el compliment dels fins fundacionals. Resultant no ser, pel mateix motiu, viable la modificació d'estatuts o la fusió amb una altra fundació.  
IV. A l'empara d'allò que s'ha disposat en els articles 31 i 42 de la Llei 30/1994, de 24 de novembre, de Fundacions, és procedent la destinació proposada per la Fundació, donat que el Montepío Clero Valentino de Previsión Social és una entitat amb fins d'interés general i anàlegs als fundacionals.  
Vistos els preceptes legals esmentats i altres generals de pertinent aplicació, resolc:  
I. Extingir la Fundació Hospital de Pobres Sacerdots i Dots de la Nostra Senyora de la Seu, instituïda a València, i obrir el procediment de liquidació, a realitzar per l'òrgan de govern de la Fundació, acordant-se que el producte d'allò que s'ha liquidat es destinarà a incrementar el patrimoni de l'entitat denominada Montepío del Clero Valentino de Previsión Social a condició que aquesta assumisca l'obligació de complir els fins benèfics per als quals la fundació es va constituir. Els béns, rendes o productes del patrimoni fundacional traspassat al Montepío del Clero Valentino de Previsión Social estaran afectats de forma permanent al compliment del fi fundacional.  
II. Ordenar la inscripció de l'extinció en el registre de fundacions.  
III. Es comunica que els liquidadors hauran de complir les obligacions de comunicació i, així mateix, hauran de sol·licitar l'autorització prèvia en els casos en què ho exigisca la Llei 30/1994, de 24 de novembre, de Fundacions.  
Notifiqueu la present resolució, que no posa fi a la via administrativa, amb l'advertiment que en contra seu s'hi pot interposar un recurs ordinari davant aquest mateix òrgan o davant el conseller de Presidència en el termini d'un mes, a comptar de la data de la seua notificació.  
   
València, 21 d'abril de 1997.- El director general d'Interior: José López Garrido.